ప్రశాంత్ బాంబ్

ప్రశాంత్ బన్సీలాల్ బాంబ్   మహారాష్ట్రకు చెందిన రాజకీయ నాయకుడు. ఆయన గంగాపూర్ శాసనసభ నియోజకవర్గం  నుండి నాలుగుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ప్రశాంత్ బాంబ్ స్వతంత్రంగా రాజకీయాల్లోకి వచ్చి  2009 మహారాష్ట్ర శాసనసభ ఎన్నికలలో గంగాపూర్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి అన్నాశనేబ్ పాటిల్ మానేపై 23,499 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారతీయ జనతా పార్టీలో చేరి 2014 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి అంబదాస్ ఏకనాథ్ దాన్వేపై 17,278 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

ప్రశాంత్ బాంబ్ 2019 మహారాష్ట్ర శాసనసభ ఎన్నికలలో గంగాపూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి మానే పాటిల్ సంతోష్ అన్నాసాహెబ్ పై 34,971 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ - ఎస్‌పీ అభ్యర్థి సతీష్ చవాన్‌పై 5,015 ఓట్ల మెజారిటీతో గెలిచి వరుసగా నాల్గొవసారి ఎమ్మెల్యేగా ఎన్నికయ్యాడు.  

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు